มหาวิทยาลัยราชภัฏพระนครศรีอยุธยา

มหาวิทยาลัยราชภัฏพระนครศรีอยุธยา (อังกฤษ: Phranakhon Si Ayutthaya Rajabhat University) เป็นมหาวิทยาลัยในกลุ่มมหาวิทยาลัยราชภัฏ ตั้งอยู่ที่ จังหวัดพระนครศรีอยุธยา ประวัติ ได้เริ่มมีการจัดการศึกษาเพื่อฝึกหัดครู ตั้งแต่ พ.ศ. 2435 โดยโรงเรียนฝึกหัดครูแห่งแรก คือ "โรงเรียนฝึกหัดอาจารย์" ต่อมา ทางกระทรวงธรรมการได้ดำเนินการจัดตั้งการฝึกหัดครูในหัวเมืองขึ้นในมณฑลกรุงเก่า เมื่อวันที่ 1 กรกฎาคม พ.ศ. 2448 โดยใช้ชื่อโรงเรียนว่า “ โรงเรียนฝึกหัดครูเมืองกรุงเก่า ” ตั้งอยู่ที่หลังพระราชวังจันทรเกษม โดยมีจุดประสงค์เพื่อฝึกหัดครูมูลสามัญ ในปี พ.ศ. 2467 ได้มีการจัดตั้ง "โรงเรียนฝึกหัดครูมูลกสิกรรม" ณ ตำหนักเพนียด มณฑลกรุงเก่าอีกแห่งหนึ่ง เพื่อฝึกหัดครูกสิกรรมสอนวิชาวิสามัญ การฝึกหัดครูกสิกรรมกับการฝึกหัดครูมูลสามัญเป็นการฝึกหัดครูในระดับเดียวกัน แต่ได้แยกกันเรียนคนละแห่งนั้นเนื่องจากการฝึกหัดครูมูลกสิกรรมจำเป็นต้องมีสถานที่สำหรับฝึกหัดทำการกสิกรรมด้วยซึ่งบริเวณหลังพระราชวังจันทรเกษมไม่มีสถานที่นั่นเอง ต่อมา พ.ศ. 2475 ได้มีการยุบ "โรงเรียนฝึกหัดครูเมืองกรุงเก่า" ลง ดังนั้น การฝึกหัดครูจึงรวมอยู่ใน "โรงเรียนฝึกหัดครูมูล" ตำหนักเพนียดเพียงแห่งเดียว โดยใช้ชื่อโรงเรียนว่า "โรงเรียนฝึกหัดครูมูลฝึกหัดครูประกาศนียบัตร จังหวัดพระนครศรีอยุธยา" และในปี พ.ศ. 2479 ทางราชการเห็นสมควรให้ย้ายโรงเรียนฝึกหัดครูมูลฝึกหัดครูประกาศนียบัตร จากตำหนักเพนียดไปอยู่ในกรมทหารหัวแหลม เพราะมีสถานที่เหมาะสมกว่า โดยแยกเป็น "โรงเรียนฝึกหัดครูประกาศนียบัตร จังหวัดพระนครศรีอยุธยา" และ "โรงเรียนฝึกหัดครูสตรีประกาศนียบัตร จังหวัดพระนครศรีอยุธยา" และเปิดทำการเรียนการสอน เมื่อวันที่ 1 มิถุนายน พ.ศ. 2479 ได้มีการย้ายโรงเรียนออกจากกรมทหาร โดยโรงเรียนฝึกหัดครูประกาศนียบัตรจังหวัดพระนครศรีอยุธยา ได้ย้ายไปสร้างอยู่ในที่ราชพัสดุติดกับวัดวรโพธิ์ ส่วนโรงเรียนฝึกหัดครูสตรี ย้ายไปอยู่ที่ ตำบลหอรัตนไชย อำเภอพระนครศรีอยุธยา โดยในปี พ.ศ. 2491 โรงเรียนฝึกหัดครูประกาศนียบัตรจังหวัด พระนครศรีอยุธยา ได้เปลี่ยนชื่อเป็น "โรงเรียนฝึกหัดครู พระนครศรีอยุธยา" จนกระทั่ง พ.ศ. 2509 โรงเรียนฝึกหัดครูพระนครศรีอยุธยา ได้ย้ายสถานที่ตั้งมาอยู่ ณ ที่ตั้งปัจจุบัน พร้อมทั้งได้รับการยกฐานะขึ้นเป็น " วิทยาลัยครูพระนครศรีอยุธยา" โดยโรงเรียนสตรีฝึกหัดครูพระนครศรีอยุธยาได้ถูกยุบรวมเข้ามาสังกัดวิทยาลัยครูพระนครศรีอยุธยา ตั้งแต่ พ.ศ. 2511 เป็นต้นมา เมื่อปี พ.ศ. 2538 ได้มี พ.ร.บ.สถาบันราชภัฏ โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้พระราชทานนาม "ราชภัฏ" ให้เป็นชื่อใหม่ของวิทยาลัยครูทั่วประเทศ ทำให้วิทยาลัยครูพระนครศรีอยุธยา เปลี่ยนชื่อเป็น "สถาบันราชภัฏพระนครศรีอยุธยา" และปี พ.ศ. 2547 สถาบันราชภัฏพระนครศรีอยุธยา ได้ยกฐานะขึ้นเป็น "มหาวิทยาลัยราชภัฏพระนครศรีอยุธยา" สัญลักษณ์ประจำมหาวิทยาลัย ตรามหาวิทยาลัย เป็นรูปวงรีสองวงล้อมตราพระราชลัญจกรของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่พระราชทานให้แก่มหาวิทยาลัยราชภัฏ ภายในวงรีด้านบนเป็นอักษรภาษาไทยเขียนว่า "มหาวิทยาลัยราชภัฏพระนครศรีอยุธยา" ด้านล่างเป็นอักษรภาษาอังกฤษเขียนว่า " PHRANAKHON SI AYUTTHAYA RAJABHAT UNIVERSITY" สีประจำมหาวิทยาลัย ได้แก่ สีเหลือง-แดง คติธรรมประจำมหาวิทยาลัย ได้แก่ สิกฺขากาโม ภวํ โหติ (ผู้ใฝ่การศึกษาเป็นผู้เจริญ) สถานที่สำคัญ/โบราณสถานภายในมหาวิทยาลัย วัดบรมพุทธาราม วัดสิงหาราม วัดสวนหลวงค้างคาว สถานที่ฝังศพเจ้าพระยาบวรราชนายก (เฉกอะหมัด) ปฐมจุฬาราชมนตรี ต้นตระกูลบุนนาค คลองฉะไกรน้อย สะพานเทพหมี สะพานป่าดินสอ ศิษย์เก่า นายยุทธการ ปานเจริญ ต้นตาล ไมค์ทองคำ นายประยูร อินสกุล ปลัดกระทรวงเกษตรและสหกรณ์ นายอภิชาติ จีระวุฒิ อดีตปลัดกระทรวงศึกษาธิการ นายวิทยา บุรณศิริ อดีตรัฐมนตรีว่าการกระทรวงสาธารณสุข นางสมทรง พันธุ์เจริญวรกุล นายกองค์การบริหารส่วนจังหวัดพระนครศรีอยุธยา ดำรง พุฒตาล พิธีกรรายการโทรทัศน์, นักจัดรายการวิทยุ และอดีตสมาชิกวุฒิสภา แม่ชีศันสนีย์ เสถียรสุต พิษณุ พลธี สมาชิกสภาผู้แทนราษฎร เขต 6 จังหวัดปทุมธานี สังกัดพรรคภูมิใจไทย ชูศักดิ์ มีถาวร (ชู วงชาย) นักร้อง (เจ้าของเพลง "ใช่ว่าไม่รัก") ศศินา พนมธรนิจกุล นักแสดงหญิง สังกัดช่อง7 หน่วยงานในสังกัด คณะวิชา คณะครุศาสตร์ คณะมนุษยศาสตร์และสังคมศาสตร์ คณะวิทยาศาสตร์และเทคโนโลยี คณะวิทยาการจัดการ คณะพยาบาลศาสตร์ (โครงการจัดตั้ง) บัณฑิตวิทยาลัย โรงเรียนสาธิตมหาวิทยาลัยราชภัฏพระนครศรีอยุธยา สภา/สำนัก/สถาบัน สภามหาวิทยาลัย สภาคณาจารย์และข้าราชการ สำนักงานอธิการบดี สำนักวิทยบริการและเทคโนโลยีสารสนเทศ สถาบันวิจัยและพัฒนา สถาบันอยุธยาศึกษา ศูนย์/กอง ศูนย์ภาษาและการศึกษานานาชาติ ศูนย์บ่มเพาะวิสาหกิจ ศูนย์ฝึกปฏิบัติงานวิชาชีพธุรกิจ ศูนย์นวัตกรรมและดิจิทัลเพื่อการเรียนรู้ ศูนย์สหกิจศึกษา กองกลาง สำนักงานอธิการบดี กองบริการการศึกษา สำนักงานอธิการบดี กองนโยบายและแผน สำนักงานอธิการบดี กองพัฒนาการศึกษา สำนักงานอธิการบดี หน่วยงานสนับสนุน งานทรัพยากรบุคคล กองกลาง สำนักงานอธิการบดี งานพัสดุ กองกลาง สำนักงานอธิการบดี งานการเงินและบัญชี กองกลาง สำนักงานอธิการบดี มหาวิทยาลัยสีเขียว อ้างอิง แหล่งข้อมูลอื่น มหาวิทยาลัยราชภัฏพระนครศรีอยุธยา เก็บถาวร 2005-08-25 ที่ เวย์แบ็กแมชชีน โรงเรียนสาธิตปฐมวัย มหาวิทยาลัยราชภัฏพระนครศรีอยุธยา เก็บถาวร 2007-10-13 ที่ เวย์แบ็กแมชชีน โรงเรียนประถมสาธิต มหาวิทยาลัยราชภัฏพระนครศรีอยุธยา เก็บถาวร 2007-10-13 ที่ เวย์แบ็กแมชชีน โรงเรียนสาธิตมหาวิทยาลัยราชภัฏพระนครศรีอยุธยา